CELEX: 32002R2060
Language: el
Date: 2002-11-20 00:00:00
Title: Κανονισμός (ΕΚ) αριθ. 2060/2002 της Επιτροπής, της 20ής Νοεμβρίου 2002, για την τροποποίηση του κανονισμού (ΕΚ) αριθ. 2019/94 όσον αφορά τα πιστοποιητικά που απαιτούνται για την εισαγωγή υπολειμμάτων της βιομηχανίας αμύλου από αραβόσιτο από τις Ηνωμένες Πολιτείες της Αμερικής

Avis juridique important

|

32002R2060

Κανονισμός (ΕΚ) αριθ. 2060/2002 της Επιτροπής, της 20ής Νοεμβρίου 2002, για την τροποποίηση του κανονισμού (ΕΚ) αριθ. 2019/94 όσον αφορά τα πιστοποιητικά που απαιτούνται για την εισαγωγή υπολειμμάτων της βιομηχανίας αμύλου από αραβόσιτο από τις Ηνωμένες Πολιτείες της Αμερικής  

Επίσημη Εφημερίδα αριθ. L 317 της 21/11/2002 σ. 0020 - 0021

Κανονισμός (ΕΚ) αριθ. 2060/2002 της Επιτροπήςτης 20ής Νοεμβρίου 2002για την τροποποίηση του κανονισμού (ΕΚ) αριθ. 2019/94 όσον αφορά τα πιστοποιητικά που απαιτούνται για την εισαγωγή υπολειμμάτων της βιομηχανίας αμύλου από αραβόσιτο από τις Ηνωμένες Πολιτείες της ΑμερικήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 9 παράγραφος 2,Εκτιμώντας τα ακόλουθα:(1) Ο κανονισμός (ΕΚ) αριθ. 2019/94 της Επιτροπής, της 2ας Αυγούστου 1994, για τις εισαγωγές υπολειμμάτων της βιομηχανίας αμύλου από αραβόσιτο από τις Ηνωμένες Πολιτείες της Αμερικής(3), όπως τροποποιήθηκε από τον κανονισμό (ΕΚ) αριθ. 396/96(4), προβλέπει ειδικές διατάξεις για να διασφαλιστεί η συμμόρφωση του εισαγομένου προϊόντος με τον ορισμό του τελωνειακού κώδικα. Μεταξύ των διατάξεων αυτών εμφαίνεται πιστοποιητικό που εκδίδεται από την αμερικανική βιομηχανία εξαγωγής με υγρή άλεση.(2) Ο φορέας που έχει αναλάβει την έκδοση του πιστοποιητικού αυτού αντικαταστάθηκε από άλλον. Πρέπει, συνεπώς, να τροποποιηθεί το όνομα και η διεύθυνση που εμφαίνεται στο πιστοποιητικό. Εξάλλου, πρέπει να προβλεφθεί στο πιστοποιητικό αυτό η ένδειξη της ημερομηνίας εκδόσεώς του.(3) Πρέπει να προβλεφθεί μεταβατική περίοδος που θα επιτρέπει τη χρήση των πιστοποιητικών που εκδόθηκαν πριν από την ημερομηνία ενάρξεως ισχύος του παρόντος κανονισμού.(4) Πρέπει, συνεπώς, να τροποποιηθεί ο κανονισμός (ΕΚ) αριθ. 2019/94.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο παράρτημα του κανονισμού (ΕΚ) αριθ. 2019/94, το υπόδειγμα του "Certificate of Conformity" αντικαθίσταται από το υπόδειγμα που εμφαίνεται στο παράρτημα του παρόντος κανονισμού.Άρθρο 2Εξακολουθούν να ισχύουν τα πιστοποιητικά που εκδόθηκαν, σε συμμόρφωση με τον κανονισμό (ΕΚ) αριθ. 2019/94 πριν από την έναρξη ισχύος του παρόντος κανονισμού.Ο παρών κανονισμός αρχίζει να ισχύει τη δέκατη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 20 Νοεμβρίου 2002.Για την ΕπιτροπήFranz FischlerΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 193 της 29.7.2000, σ. 1.(3) ΕΕ L 203 της 6.8.1994, σ. 5.(4) ΕΕ L 54 της 5.3.1996, σ. 22.ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA>PIC FILE= "L_2002317EL.002102.TIF">